cyanic-selkie/wikianc huggingface dataset:
Charles Uksila
Ura jääkiekkoilijana
Charles Uksila pelasi PCHA:n Portland Rosebuds ja Vancouver Millionares seuroissa. Uksila oli mukana Rosebudsin joukkueessa vuoden 1916 Stanley Cup-finaalissa Montreal Canadiensia vastaan. Uksila oli myös ensimmäinen yhdysvaltalaissyntyinen ja ensimmäinen suomalaistaustainen pelaaja, joka pelasi Stanley Cup-finaalissa. Ennen liittymistään Rosebudsin joukkueeseen, Uksila pelasi Portlandissa Multnomah Amateur Athletic Clubin joukkueessa. Ennen muuttoaan Portlandiin, Uksila ehti voittamaan Calumet Mohawksin riveissä IHLn mestaruudet 1910 ja 1911. IHL oli tuolloin jo ohittanut parhaat päivänsä ja suuret rahat sekä parhaat pelaajat olivat jo siirtyneet pelaamaan Kanadan sarjoihin, eritoten PCHA:an ja NHA:an. Toisen mestaruutensa jälkeen Uksila suuntasi ensin Detroitiin, ei niinkään työskentelemään autotehtaassa, kuten monet muut, vaan pelaamaan jääkiekkoa. Seurasta ei ole säilynyt tietoa. Joka tapauksessa Detroitin vaihe jäi lyhyeksi sillä viimeistään 1914 Uksila suuntasi Tyynenmeren rannikolle, ensin Portlandiin ja edelleen Seattleen ja Vancouveriin. 1911 oli rannikolle perustettu kovatasoinen PCHA-ammattilaissarja, jossa pelasi sellaisia kuuluisuuksia kuten Cyclone Taylor ja Lester Patrick. Vuodesta 1915 alkaen läntisen PCHA:n ja itäisen NHA:n mestarijoukkueet pelasivat Stanley Cupin voitosta. Vuoden 1916 finaalisarjassa Montrealin maalissa pelasi legendaarinen Georges Vezina. Rosebuds voitti sarjan ensimmäisen ottelu ja Canadiens toisen ja kolmannen. Kolmas ottelu muistetaan erityisesti katsomoon asti levinneestä joukkotappelusta, jonka rauhoittamiseen tarvittiin poliisin apua. Neljännessä pelissä, jonka voitti jälleen Rosebuds, Uksila merkkautti itselleen yhden maalin. Sarja venyi viidenteen otteluun ja lopulta mestaruuden vei Montreal Canadiens. Poikkeuksellisesti myös Rosebuds sai PCHA:n mestarina nimensä pokaaliin. Kymmenen vuotta mestaruuden jälkeen Portland Rosebudsista tuli Chicago Blackhawks
Maantiepyöräilyn Suomen-mestaruuskilpailut
oikea|pienoiskuva| Suomenmestarin paita Maantiepyöräilyn SM-kilpailut ovat vuosittain kesäkuussa järjestettävä kilpailutapahtuma, jossa kilpaillaan yhteislähtöisessä maantieajossa, sekä väliaikalähtöisessä henkilökohtaisessa aika-ajossa. Kilpailun voittajat palkitaan symbolisella Suomen lipun värisellä pyöräilypaidalla, jota voittaja saa käyttää saman lajin kilpailuissa (mukaan lukien kansainväliset kisat) aina seuraaviin SM-kisoihin asti.
Muhammad Sa’id al-Sahhaf
Sodan jälkeen
Kuulustelujen jälkeen Muhammad Sa’id al-Sahhaf vapautettiin, eikä häntä vastaan nostettu syytteitä. Hän elää perheensä kanssa Arabiemiraateissa.
0,999...
thumb|Luku 0,999.... jatkuu loputtomiin. Luku 0,999... (merkitään myös 0{,}\bar{9} tai 0{,}\dot{9}) on matematiikassa päättymätön jaksollinen desimaaliluku, joka on tasan yhtä suuri kuin luku 1. Poikkeavan merkintätavan vuoksi monen on ollut vaikea mieltää, että luku on sama kuin 1. Se seuraa kuitenkin melko suoraan reaalilukujen täydellisyysaksioomasta. Mikäli luottaa laskusääntöjen toimivuuteen, yhtäläisyyden voi todistaa myös yksinkertaisella koulumatematiikalla. Samaten esimerkiksi lauseet 0,333...=⅓ ja 0,666...=⅔ pitävät paikkansa saman periaatteen mukaan. Kaikki päättymättömät ja jaksolliset desimaaliluvut voidaan esittää murtolukumuodossa.
Diprotodon
Diprotodon oli suurin kaikista tunnetuista pussieläimistä. Diprotodon eli noin 1,6 miljoonaa – 20 000 vuotta sitten. Diprotodonien fossiileja on löydetty ympäri Australiaa, muutamista fossiileista on löydetty myös emon pussissa olleita poikasia. Se oli noin kolme metriä pitkä, korkeutta sillä oli kaksi metriä ja painoa jopa kolme tonnia. Sen lähimmät elävät sukulaiset ovat vompatit. Diprotodonit saattavat olla Australian alkuperäisasukkaiden bunyip-tarueläimen legendan taustalla.
Annikki Järvinen
Tausta
Järvinen syntyi suunnittelija Lauri Leinon ja opettaja Hilkka Annikki Huhtalan perheeseen. Hänen puolisonsa vuodesta 1963 on professori Pertti Järvinen. Ylioppilaaksi Annikki Järvinen tuli Tampereen tyttölyseosta 1962 ja valmistui yhteiskuntatieteiden maisteriksi 1967 ja filosofian lisensiaatiksi 1970 Tampereen yliopistosta, jossa hän väitteli filosofian tohtoriksi 1985.
Työsuhteet
Järvinen toimi Tampereen yliopiston hallituksen jäsenenä ja laitosjohtajana, ja hän on osallistunut useisiin hankkeisiin, työryhmiin ja toimikuntiin. Annikki Järvinen organisoi kolme kansainvälistä konferenssia Tampereella 1998–2003. Hänet palkittiin parhaana kongressijärjestäjänä vuonna 2003.
Khopesh
pienoiskuva|Piirros khopeshista Khopes on muinaisesta Egyptistä peräisin oleva kirvesmäinen miekka. Khopesh valmistettiin pronssista ja sen muotoilussa pyrittiin yhdistämään sotakirveen kyky leikata syviä haavoja sekä miekan kyky pistää. Tämä saavutettiin sillä, että khopeshin kärki on samassa linjassa aseen käyttäjän ranteen kanssa. .
Lord Randall
Sanoitus
Laulun sanoituksesta on monia versioita, alla on yksi niistä.
Mauno Rosendal
Magnus (Mauno) Rosendal (8. syyskuuta 1848 Hämeenkyrö – 21. lokakuuta 1917 Oulu) oli suomalainen kansanedustaja, herännäisjohtaja, kirjailija, poliitikko ja opettaja. Mauno (Magnus) Rosendalin vanhemmat olivat Eva Matilda Holmberg ja Adolf Fredrik Rosendal, Tampereen yläalkeiskoulun rehtori. Maunu Rosendal oli naimisissa vuodesta 1876 Alma Karolina Helsingiuksen kanssa. Heidän poikansa oli toimittaja ja tarkastaja Lauri Rosendal.
Teoksen kirjoittaminen ja vastaanotto
Historiateoksen toisen osan valmistelua haittasi Rosendalin karkotus maasta vuonna 1902 tammikuuhun 1905 asti. Mukaansa Uppsalaan Rosendal sai kirjoitustyöhön tarvittavat kirjat ja lähdeaineistot. Toinen osa ulottuu vuoteen 1844 eli evankelisen suunnan eroon asti. Osa ilmestyi vihkoina, joista viimeinen julkaistiin 1911. Arvostelut olivat suopeita.
Poliittinen vaikuttaja
Rosendal oli porvarissäädyssä Oulun edustaja valtiopäivillä 1905–1906. Perustuslaillisuuden poliittiseen hajoamiseen pettyneenä hän ei asettunut ehdolle ensimmäisissä yksikamarisen eduskunnan vaaleissa. Eduskuntaan hänet valittiin vuoden 1908 vaaleissa Oulun eteläisestä vaalipiiristä nuorsuomalaisten listoilta.
Robert Brewer (taitoluistelija)
Robert Lee Brewer (s. 1. maaliskuuta 1939 Alhambra, Kalifornia, Yhdysvallat on yhdysvaltalainen taitoluistelija. Brewer kilpaili vuoden 1960 talviolympialaisissa taitoluistelussa sijoittuen seitsemänneksi.
Cosworth
Historia
Merkittävimpiä Cosworthin saavutuksia 1960–1980-lukujen väliseltä ajalta oli yhteistyö Formula 1 -sarjan tallien kuten Lotuksen kanssa, kun talli voitti sen varustamalla moottorilla neljä kuljettajien ja viisi valmistajien mestaruutta. Cosworth toimitti 1970-luvulla Fordille ralleihin ja siviiliversioihinkin menestyksekkäät BDA-moottorit (Belt Drive series A), joista puristettiin ajanjaksoon nähden hämmästyttävät teholukemat. Myöhempiä moottoriversioita oli muun muassa 1980-luvun puolivälin BDT, joka käytettiin Ford RS200 B-ryhmän ralliautossa ja josta mitattiin myöhempinä vuosina rallicrosskäytössä yli 700 hv. Muun muassa norjalainen Martin Schanche, ”Mr. Rallycross”, ajoi rallicrossin maailmankartalle kyseisellä Fordilla.
Kaudella 2006 kaksi Formula 1 -tallia käytti Cosworthin moottoreita: Williams, joka käytti Cosworthin V8-moottoria sekä Scuderia Toro Rosso, joka käytti rajoitettua Cosworthin kauteen 2005 pohjautuvaa V10-moottoria. Cosworthin DFV (Dual Four Valve, eli V-moottori neliventtiilikansilla) oli pitkälle 1990-lukuun kaikkien aikojen menestyksekkäin F1-moottori.
Kerma
Laadut
Kuohukermaa ja vispikermaa voi vaahdottaa kermavaahdoksi. Kuohukerma on monipuoliseen käyttöön soveltuva yleiskerma, jota voi käyttää ruoanlaitossa, leivonnassa ja jälkiruoissa. Vispikerma vaahtoutuu jämäkäksi ja soveltuu pursotuksiin.
Kuohukerman rasvapitoisuus on Suomessa nykyisin 35 prosenttia. Siitä voi tehdä kermavaahtoa, mutta 39-prosenttinen vispikerma säilyy kermavaahtona paremmin ja soveltuu paremmin etenkin pursotuksiin.
Kermasta ja maitoproteiinista tai maitojauhevalmisteesta valmistettu kevytkerma sisältää 10 prosenttia rasvaa. Kevytkerma ei vaahtoudu.
Lloyd Alexander (auto)
Bensiinin normikulutus DIN 70030 -normin mukaan oli 6,2 l/100 km. Tekniikan Maailman 12/1958 koeajossa kulutus oli selvästi isompi eli 8,6 l/100 km. Bensiinin oktaaniluku on 83. Bensiinitankki on sijoitettu moottorin päälle.
Ralf Schumacher
Uran alku Jordanilla
Kaudella Schumacher jatkoi Jordanilla. Uudeksi tallikaverikseen hän sai vuoden maailmanmestarin Damon Hillin. Kauden kolme ensimmäista kilpailua Schumacher joutui keskeyttämään. Imolassa hän oli lähellä pistesijaa, kun hän tuli seitsemänneksi. Britannian GP:n aika-ajoissa Schumacherin ajama aika hylättiin. Ilman hylkäystä hän olisi lähtenyt kymmenennestä ruudusta. Kilpailupäivä oli sateinen, minkä ansiosta Schumacher nousi lopulta aina kuudennelle sijalle saakka. Kaikkiaan kymmenen kuljettajaa ajoi ulos sateen liukastamalta radalta. Schumacher ajoi pisteille, viidenneksi, seuraavaksi ajetussa Itävallan GP:ssa. Kotikilpailuunsa Saksan GP:hin Schumacher starttasi kauden parhaimmalta sijalta neljännestä lähtöruudusta, mutta kilpailussa hän joutui tyytymään kuudenteen sijaan, kun muun muassa tallikaveri Hill pääsi hänen ohitseen. Sateisessa Belgian GP:sta Jordan-talli saavutti historiansa ensimmäisen kaksoisvoiton. Hill voitti, ja Schumacher oli toinen. Schumacheria kuitenkin harmitti se, ettei hän saanut kilpailla voitosta tallikaveriaan vastaan kilpailun loppuvaiheessa. Seuraavaksi ajetussa Italian GP:ssa hän oli kolmas, ja Schumacherin veljekset nousivat ensimmäistä kertaa palkintokorokkeelle yhdessä, kun Michael voitti kilpailun.
Voittojen makuun
thumb|250px|Schumacherin veljekset Kanadan GP:ssa 2001. Kaudella Schumacher ajoi jo kolmatta vuotta Williamsilla. Hän sai jälleen uuden tallikaverin, kun kolumbialainen vuoden 1999 CART-sarjan mestari Juan Pablo Montoya siirtyi F1:een. Williams sai myös käyttöönsä uudet Michelinin renkaat. Schumacher muutti asumaan Salzburgin lähistölle ja harkitsi jopa ajavansa Itävallan kilpailulisenssillä.
Viimeinen kausi Williamsilla, siirtyminen Toyotalle
Kausi oli Schumacherille ensimmäinen japanilaisessa Toyota-tallissa. Hänen tallikaverinaan ajoi italialainen Jarno Trulli, joka oli myös aloittanut F1-uransa vuonna 1997. Schumacher ajoi ensimmäiset testit Toyotan TF105-autolla tammikuussa Jerezin radalla Espanjassa. Australian GP:ssa hän kilpaili ensimmäisen kerran Toyotan ohjaimissa ja jäi lopputuloksissa 12:nneksi. Pistetilinsä hän avasi Malesian GP:ssa, kun hän sijoittui viidenneksi. San Marinon GP:ssa Schumacher ajoi maaliin kahdeksantena, mutta kilpailun tuomariston langettama 25 sekunnin aikasakko pudotti hänet 11. sijalle. Sijoitus nousi kuitenkin BAR-tallin kuljettajien hylkäämisen jälkeen lopulta yhdeksänneksi. Schumacherin saama rangaistus johtui tuomariston mukaan siitä, että hän teki vaarallisen ohjausliikkeen kamppaillessaan Nick Heidfeldin kanssa. thumb|250px|Ralf Schumacher ajamassa vuoden 2005 Kanadan GP:ssa. Monacon GP:n aika-ajossa Schumacherin aikaan lisättiin rangaistukseksi puoli sekuntia, koska hän oli käyttänyt torstain harjoituksissa hänelle kuulumatonta vasenta eturengasta. Rengasvalmistaja Michelin otti tapahtuneesta syyt niskoilleen, koska he olivat unohtaneet merkkauttaa renkaan FIAn tuomareilla. Schumacherin aika-ajo meni kokonaan pilalle, kun hän ajoi ulos radalta ja joutui viimeiseen lähtöruutuun. Aika-ajo jouduttiin keskeyttämään 15 minuutiksi, kun hänen autonsa korjattiin pois radalta. Kilpailussa hän onnistui kuitenkin nousemaan pisteille, kuudenneksi. Yhdysvaltain GP:n perjantain toisissa harjoituksissa Schumacher ajoi ovaalisuoralla kylki edellä radan reunakaiteeseen renkaan puhjettua. Onnettomuus tapahtui samassa paikassa, jossa hän oli loukkaantunut vuotta aiemmin. Tällä kertaa hän selvisi aivotärähdyksellä, mutta lääkärit epäsivät häneltä pääsyn kilpailuun. Ricardo Zontan oli tarkoitus korvata Schumacher sunnuntain kilpailussa, mutta rengashuolet johtivat lopulta kaikkien Michelinin renkaita käyttäneiden tallien vetäytymiseen kilpailusta lämmittelykierroksen jälkeen.
Kutsuohjattu joukkoliikenne
Kutsuohjattu joukkoliikenne tarkoittaa asiakastarpeen mukaan reitittyvää julkista joukkoliikennettä. Perinteisesti on bussien aikataulut suunniteltu kulkemaan tiettyä reittiä pitkin ja tiettynä aikana riippumatta siitä oliko bussissa asiakkaita vai ei. Kutsuohjattu joukkoliikenne sen sijaan toimii nimenomaan asiakkaiden matkustustarpeiden pohjalta, kuljettaen matkustajat heille sopivina aikoina paikasta A paikkaan B, ollen näin reittiliikenteen ja taksin välimaastoon sijoittuva liikennöintimuoto.
Suurimman kohderyhmän muodostavat kaupunkien maksamat vanhusten ja vammaisten matkat. Nämä matkat on organisoitu Matkapalvelukeskusten kautta. Esimerkiksi Helsingissä palvelee kaupunki erityisryhmiään Matkapalvelukeskuksella. Sen kautta voivat palveluun oikeutetut yli 12 000 helsinkiläistä tilata matkansa. Näitä matkoja tehdään päivittäin noin 2000 kpl ja määrä on jo pitkään ollut kasvussa. Invavarustuksella varustettuja pikkubusseja on pelkästään tätä palvelua varten varattu 60 kpl, joiden lisäksi saman verran autoja on käytettävissä muiden ajojensa ohella.
Donetskin ja Krivoi Rogin neuvostotasavalta
Donetskin ja Krivoi Rogin neuvostotasavalta oli Harkovassa 12. helmikuuta 1918 neljännessä työläisten edustajien kokouksessa perustettu neuvostotasavalta, johon julistettiin kuuluvaksi Harkovan ja Jekaterinoslavin kuvernementti ja osa Hersonin kuvernementista. Neuvostotasavalta oli osa Venäjän SFNT:tä.
Scutellosaurus
Koko ja ulkonäkö
Scutellosaurus saattoi liikkua ensisijaisesti kahdella jalalla, vaikka sillä oli tarpeeksi kehittyneet eturaajat, jotta se olisi pystynyt olemaan neljällä jalalla esimerkiksi syömistä varten. Kahdella jalalla liikkuminen oli epätyypillistä panssaridinosauruksille. Scutellosauruksella oli pitkä häntä.
Viola Westling
Viola Maria Cecilia Westling (s. 27. marraskuuta 1999 Turku) on suomalainen yleisurheilija, jonka päälaji on 800 metrin juoksu. Hän edustaa Turun Urheiluliittoa. Vuosina 2018–2021 Westlingiä valmensi Ari Paunonen ja sen jälkeen Eero Kytölä.
Westling on saavuttanut Kalevan kisoissa 800 metrin juoksussa hopeaa Turussa 2020 ja Tampereella 2021 sekä pronssia Lappeenrannassa 2019 ja Joensuussa 2022. Hän sijoittui 2019 lisäksi viidenneksi 400 metrillä. Kalevan kisoissa 2017 hän juoksi 400 metrin aitojen ja Kalevan kisoissa 2018 aidattoman 400 metrin loppukilpailussa. Viestijuoksun SM-kilpailuissa hän on saavuttanut 4 × 400 metrin viestijuoksussa hopeaa vuonna 2018 ja pronssia 2017, 4 000 metrin viestissä hopeaa 2021 ja 2022 ja pronssia 2020 sekä 4 × 1 500 metrin sekaviestissä kultaa 2022. Sisäratojen SM-kilpailuissa hän on saavuttanut 800 metrillä hopeaa 2022.
Ferdinand Opitz
Ferdinand Opitz (24. tammikuuta 1885 Praha, Tšekki – 8. toukokuuta 1960 Wien, Itävalta) oli itävaltalainen kuvanveistäjä. Opitz kilpaili vuosien 1928, 1936 ja 1948 kesäolympialaisissa taidekilpailussa edustaen kaikissa Itävaltaa.
Kelechi Iheanacho
Saavutukset
Leicester
San Lorenzon kirkko
Brunelleschi kuoli ennen kuin uudistustyöt olivat valmiit. Michelangelo suunnitteli uuden marmorijulkisivun, jota ei toteutettu. Donatello suunnitteli kaksi saarnastuolia, jotka hänen oppilaansa toteuttivat. Donatello myös sisusti Brunelleschin piirtämän sakariston.
Jan Hladonik
Seuraura
Hladonik pelasi vuosina 2012–2016 HC Ocelaři Třinecin joukkueessa Tšekin juniorisarjoissa. C-nuorten runkosarjassa hän teki kaudella 2014–2015 yhteensä 37 maalia, joilla Hladonik jakoi sarjan maalipörssin voiton yhdessä Martin Kautin kanssa. Kaudella 2015–2016 hän oli mukana voittamassa Tšekin A-nuorten mestaruutta.
Maajoukkueura
Hladonik on edustanut Tšekkiä yhdessä A-maaottelussa kaudella 2020–2021. Hän kuului Tšekin joukkueeseen nuorten MM-kilpailuissa 2019 Kanadassa sekä alle 18-vuotiaiden MM-kilpailuissa 2017 Slovakiassa.
Margariini
Transrasvat
Suomessa ja muissa maissa on alettu käyttää 1990-luvun puolivälin jälkeen uusia valmistusmenetelmiä, joiden ansiosta margariinin transrasvojen määrää on saatu vähennettyä. Osittain kovetetut kasvirasvat on korvattu yhä enenevässä määrin palmu- ja kookosöljyillä, joita ei tarvitse hydrata, koske ne ovat jo luontaisesti puolijähmeitä.
Deathmatch
Uudempi variantti on battle royale, joka yhdistelee elementtejä selviytymispeleistä. Battle royale on last man standing yhdellä elämällä, mutta ympäristö on tyypillisesti laajempi ja realistisempi kuin räiskintäpelien sokkelot.
Ana Bucik
Ana Bucik (s. 21. heinäkuuta 1993) on slovenialainen alppihiihtäjä, joka edustaa Smučarski klub Nova Goricaa.
Michelle Bachelet
Elämäkerta
Pinochetin valtakauden päätyttyä vuonna 1990 Bachelet työskenteli muun muassa maan terveysministeriössä ja WHO:n neuvonantajana. Myöhemmin 1990-luvulla hän aloitti sotilaallisen strategian opinnot ensin Chilessä (Academia Nacional de Estudios Politícos y Estratégicos, Anepe) ja jatkoi opiskelua Washingtonissa, Yhdysvalloissa (Inter-American Defense College, IADC). 1998 Bachelet palasi Chileen, missä hän työskenteli neuvonantajana puolustusministeriössä ja valmistui Chilen armeijan akatemiasta sotatieteiden maisteriksi.
Housulampi (Alavus)
Housulampi on Etelä-Pohjanmaalla Alavudella Katteluksen kylän lähellä sijaitseva lampi.
Nelli Cooman
Cooman sai ulkoratojen EM-kilpailuissa pronssia 100 metrillä Stuttgartissa 1986 ajalla 11,08. Hän sijoittui samalla matkalla viidenneksi Helsingissä 1994. Hän voitti ulko- ja sisäradoilla yhteensä 15 Alankomaiden-mestaruutta.
Hilkka Kotamäki
thumb|Hilkka Kotamäki Jyväskylän kirjamessuilla 2013. Hilkka Kotamäki (s. 17. joulukuuta 1941 Helsinki) on suomalainen iskelmälaulaja, joka tuli tunnetuksi 1970-luvulla Suomen ensimmäisenä Lotto-tyttönä. Hänen iskelmälaulajan uransa oli alkanut jo vuonna 1962, ja ensilevynsä hän teki vuonna 1963. Hän oli parhaimmillaan lavaesiintymisissä, joissa hänen roolihahmojaan olivat muun muassa mustalaismusiikkia esittävä Gipsy-Girl ja blondi Miss Christine. Hän levytti kaikkiaan vain kaksi singleä. Toimittuaan viisi vuotta Lotto-tyttönä hän muutti Tukholmaan ja perusti sinne oman mannekiinikoulun. Hän palasi Suomeen vuonna 1988 ja on toiminut yksityisyrittäjänä tuote-esittelijänä.
Japanin viralliset suurkaupungit
Historia
1990- ja 2000-luvuilla paikallishallintolakiin tehtiin merkittäviä uudistuksia, ja virallisten suurkaupunkien alapuolelle perustettiin kaksi uutta kaupunkiluokkaa, ydinkaupungit vuonna 1995 ja erityiskaupungit vuonna 2000. Eräs syy näille uudistuksille oli vaikea taloudellinen tilanne. Maan hallitus otti tavoitteekseen kuntien määrän voimakkaan vähentämisen, ja uusilla suurkaupunkinimityksillä kaupunkeja rohkaistiin muodostamaan suurempia hallinnollisia yksiköitä. Nimityksistä onkin tullut tapa nousta ylemmäs kansallisessa kuntahierarkiassa ja hyötyä korkeamman aseman tuomista eduista. Merkittävä kuntaliitos tapahtui vuonna 2001, kun Urawan, Ōmiyan ja Yonon kaupungit yhdistyivät uudeksi Saitaman kaupungiksi, jolle myönnettiin virallisen suurkaupungin asema. Muutaman vuoden kuluessa jo lähes 80 prosenttia maan kunnista harkitsi kuntaliitoksia. Vuonna 2002 paikallishallintolakia uudistettiin jälleen, ja virallisten suurkaupunkien epävirallista väestörajaa laskettiin miljoonasta 700 000 henkeen. Muutoksen myötä virallisten suurkaupunkien määrä kasvoi 2000-luvulla nopeasti.
Mondo (yritys)
Mondon juoksualusta
Mondo-pinnoite otettiin käyttöön 1970-luvun alussa. Ensimmäisen kerran sitä käytettiin olympiakisoissa vuonna 1976 Montrealissa. Tämän jälkeen olympialaisissa on juostu vain mondolla. Mondo-pinnoite on 13–14 mm paksu matto, joka liimataan tasaiseen alustaan kiinni. Matto koostuu kahdesta kerroksesta, joista pohjakerros on joustava ja ulkokerros kova. pienoiskuva|left|[[Pekingin kansallinen stadion.]]
Vakka-Suomen Sanomat
Vakka-Suomen Sanomat on varsinaissuomalainen vuonna 1949 perustettu kolmipäiväinen paikallislehti, joka sisältää uutisia Uudenkaupungin, Kustavin, Maskun, Mynämäen, Nousiaisten, Taivassalon, Vehmaan ja Naantalin tapahtumista ja asioista. Lehdessä julkaistaan myös edellä mainittujen kuntien viralliset ilmoitukset. Uutisia on myös Laitilasta, joka ei kuulu julkaisijayhtymään.
Historia
Lehti alkoi ilmestyä 2013 myös verkossa. Myös verkkolehti on maksullinen.
Vuonna 2015 uutisoitiin, että lehdessä epäillään tapahtuneen väärinkäytöstä. Sen johdon epäiltiin käyttäneen opetusministeriön rahoja omien yritystensä tukemiseen.
Spinosaurus
Ulkonäkö ja koko
Spinosauruksen kallo oli pitkä ja kapea, ja se muistutti suuresti krokotiilieläinten kalloa. Niiden suut olivat täynnä suoria kartiomaisia ​​hampaita ja ne olivat kevyesti sahalaitaiset.
S/S Norra Sverige
S/S Norra Sverige oli ruotsalainen Svea-varustamon matkustajahöyrylaiva, joka ajoi miinaan ja upposi Mäntyluodon lähellä 7. joulukuuta 1914. Laivan 25 hengen miehistö menehtyi turmassa.
Rautarunkoinen, kaksimastoinen ja yksipiippuinen S/S Norra Sverige oli rakennettu vuonna 1875 Gävlessä Nya Varvetin telakalla. Sen vetoisuus oli 759 brt, koneteho 480 hv, pituus 57,6 metriä, leveys 8,1 metriä ja syväys lastissa 4,1 metriä.
Flanderi
Flanderi ja Bryssel
Vaikka Bryssel on sekä Flanderin että Belgian liittovaltion pääkaupunki, Flanderilla ei ole aluehallinnollisia oikeuksia Brysselissä, jolla on oma aluehallinto, kuntarakenne ja alueellinen parlamentti. Flanderin yhteisö vastaa kuitenkin myös Brysselissä sille liittovaltiorakenteessa kuuluvista hollanninkielisten koulutus-, kulttuuri-, ja terveydenhoitopalveluiden tuottamisesta, kuten vastaavasti myös ranskankielinen yhteisö vastaa myös Brysselissä vastaavien ranskankielisten palveluiden tuottamisesta.
Stack Overflow
Stack Overflow on ohjelmointiaiheisista sivustoista maailman suosituin ja merkittävä tiedon lähde jopa henkilöille, jotka eivät ohjelmoi pääsääntöisesti. Moni päätyy sivustolle hakukoneiden kautta etsittyään vastausta ongelmaan.
Virolainen muinaisusko
Jumaluudet
Joskus on väitetty, ettei virolaisille kehittynyt jumaluuksien panteonia, jollaisia oli esimerkiksi slaaveilla ja germaaneilla. Väite saattaa osaltaan perustua pelkästään siihen, että virolaisista jumaluuksista ei ole säilynyt juurikaan kirjallisia lähteitä. Koska virolaisilla oli tiheät yhteydet Skandinaviaan, on kuitenkin mahdollista että virolaisillakin oli oma nimeltä kutsuttujen jumaluuksien maailmansa. Nimeltä mainituista jumaluuksista tunnetaan kuitenkin vain yksi, Tooru eli Taara. Toorua palvottiin Länsi-Virossa ja Saarenmaalla. Tooru-nimi on todennäköisesti johdettu skandinaavisen Thor-jumalan nimestä. Tooru on todennäköisesti myös Henrikin Liivinmaan kronikassa mainittu Taraphita. Taraphita saattaa olla johdettu huudosta "Taara, avita!" eli "Taara, auta!".
Sykloheksaani
25 °C ja 1 atm oloissa sykloheksaanin taitekerroin on 1.4235, leimahduspiste –20 °C, itsesyttymislämpötila 245 °C ja liukoisuus veteen 0.058 g per kg H2O.
Substituointi
Edeltävän kaltaisen ekvatoriaalisuotuisuuden vuoksi monosubstituenttisen tuolimuotoisen sykloheksaanin substituentti merkitään yleisesti ekvatoriaaliseksi ja jos substituentteja on monta, on vakain muoto se, jossa suurin substituentti on ekvatoriaalinen.
Rodzina 500 plus
Toteutus
Vuoden 2018 tietojen mukaan vuosina 2016–2017 ohjelmasta hyötyi noin 3,7 miljoonaa lasta noin 2,4 miljoonasta perheestä. Eniten tuensaajia oli Masoviassa ja vähiten Opolen voivodikunnassa. Tällä aikavälillä ohjelma maksoi 42,6 milj. zł. Itsenäinen tutkimuslaitos Instytut Badań Strukturalnych arvioi, että ohjelman seurauksena noin 103 000 naista oli jättänyt työnsä, joista suurin osa matalasti kouluttautuneita pienten kaupunkien asukkaita.
Salida (Colorado)
Aiheesta muualla
thumb|left|Arkansasjokea Salidan keskustan tuntumassa.
Koneviesti
Koneviestin perusti vuonna 1952 lapualainen koneteknikko ja paikallislehden toimittaja Paavo Raukko (1899–1973), ja kustantajana toimi seinäjokelainen Maaseudun ammattilehtiyhtymä. Aluksi lehden nimi oli Maaseudun Koneviesti, mutta kustantajan vaihtuessa vuonna 1957 Viestilehdet muutti lehden nimen pelkäksi Koneviestiksi. Koneviestin ohella Viestilehdet julkaisi vuosina 1998–2003 myös erillistä Mikroviesti-lehteä, joka keskittyi maa- ja metsätalouden tietotekniikkaan ja yleisiin tietotekniikan perusteisiin. Vuoden 2004 alussa lehti kuitenkin sulautettiin kannattamattomana Koneviestiin, jonka liitteenä Mikroviesti on ilmestynyt muutamia kertoja vuodessa. Koneviestissä julkaistiin Valtion maatalouskoneiden tutkimuslaitoksen Vakolan koetusselostuksia Koneviestin ja Vakolan keskinäisen sopimuksen mukaisesti.
Läyliäinen
Läyliäisissä on paljon vapaa-ajan asuntoja, joista suurin osa sijaitsee Keihäsjärven ja Heratuksen alueella.
Palvelut
Läyliäisten suosituimpia kylätapahtumia ovat Maa- ja kotitalousseuran järjestämät Suvipäivälliset ja Läyliäisten Lujan järjestämä Läyliäisten Kesärieha sekä kesäkuussa järjestettävä Perunarock.
Läyliäisten Kaunisniemessä sijaitsee Helsingin ortodoksisen seurakunnan leirikeskus.
Historia
Kylän keskus tunnettiin aikaisemmin nimellä Talvio. Tuolloin keskusta sijaitsi noin kilometrin päässä kylän nykyisestä keskustasta Helsinkiin päin, Soltinmutkan paikkeilla. Vuonna 1912 rakennetun Hyvinkään–Karkkilan rautatien myötä kylän keskusta siirtyi nykyiseen paikkaansa. Vanhan Läyliäisten rautatieaseman varasto ja vesikoppi muistuttavat yhä läyliäisläisiä kylän historiasta, vaikka rata purettiin jo vuonna 1967. Nimi Talvio poistui osoitteista ja koko alueen nimeksi tuli Läyliäinen.
Poliittiset suhteet
Suosituimmat puolueet Läyliäisten äänestysalueella kunnallisvaaleissa 2012 olivat Suomen Keskusta (40,3 %), Kansallinen Kokoomus (26,3 %), Perussuomalaiset (11,5 %), Suomen Sosialidemokraattinen Puolue (10,1 %), Vasemmistoliitto (6,4 %) ja Vihreä liitto (4,6 %). Eduskuntavaaleissa 2011 suosituimmat olivat Perussuomalaiset (24,4 %), Kansallinen Kokoomus (23,7 %), Suomen Keskusta (22,4 %) Suomen Sosialidemokraattinen Puolue (14,3 %) Vasemmistoliitto (5,5 %) ja Vihreä liitto (4,2 %). Äänestysprosentti oli 70,1. Eduskuntavaaleissa 2007 suosituimmat puolueet olivat keskusta (36,3 %), kokoomus (27,3 %) ja SDP (17,3 %). Äänestysprosentti oli 68,2.
Hansa 1100
Hansa 1100:n moottori on nestejäähdytteinen nelitahtinen nelisylinterinen 1093 cm³ bokserimoottori, jonka teho on 29 kW / 4250 r/min (40 hv, DIN). Suurin vääntömomentti on 80,4 Nm /2750 r/min. Vaihteita on neljä, jotka kaikki ovat synkronoituja.
Edessä on poikittainen lehtijousitus ja takana pitkittäiset lehtijouset.
Hanna Castrén
Castrénia on sanottu helluntaiherätyksen äidiksi, sillä hän oli aktiivisesti mukana liikkeen Suomeen tulon alkuvaiheissa.
Reinheitsgebot
Alkuperäisessä tekstissä määrättiin, että ainoat ainesosat joita voi käyttää oluen panossa ovat vesi, ohra ja humala. Laki määritteli myös oluen hinnaksi 1–2 penniä Maßia (1,069 litraa) kohden. Reinheitsgebot ei ole enää Saksassa voimassa oleva laki vaan sen on korvannut Vorläufiges deutsches Biergesetz, joka sallii Reinheitsgebotista poiketen muun muassa vehnämaltaan ja ruokosokerin, mutta kieltää mallastamattoman ohran käytön.
Hypotalamus-aivolisäke-lisämunuaiskuori -akseli
HPA-akselin häiriöiden on havaittu liittyvän tulehduksiin ja masennukseen.
S/S Helsingfors
S/S Helsingfors oli Helsingfors Ångfartygs Aktiebolagetin omistama suomalainen yhdistetty rahti- ja matkustajalaiva, joka ajoi karille ja upposi Bengtskärin lähellä 1. tammikuuta 1905, jolloin kuusi miehistön jäsentä menehtyi. Tapaus antoi alkusysäyksen Bengtskärin majakan rakentamiselle.
Windows NT
NT:n ja VMS:n yhtäläisyyksien vuoksi Microsoft maksoi Digitalille 65–100 miljoonaa dollaria, NT:lle lisättiin tuki Alpha-suorittimelle sekä osapuolet tekivät promootio- ja koulutussopimuksia.
Ydin
NT:n ytimen on sanottu perustuvan Mach-mikroytimeen, mutta NT:n ydin on suurelta osin monoliittinen: laiteajurit sekä suuri osa käyttöjärjestelmästä ovat kaikki samassa ytimen osoitevaruudessa. Ydinmoodissa suoritetaan Executive, itse ydin ja laiteajurit sekä laitteiston abstraktiokerros (Hardware abstraction layer, HAL). Lisäksi ikkunointi ja grafiikka suoritetaan ytimen tilassa. Executiveen kuuluvat muistinhallinta, prosessien ja säikeiden hallinta, käyttäjäoikeudet, laite-IO, verkkotoiminnot ja prosessien välinen kommunikaatio. Lisänä on tuki eri persoonallisuuksille kuten DOS, OS/2 ja POSIX-rajapinnat.
Kieran Richardson
Richardson siirtyi Sunderlandiin heinäkuussa 2007 neljän vuoden sopimuksella. Joukkueen managerilla Roy Keanella ja Richardsonilla oli yhteisiä pelivuosia Manchester Unitedissa. Ensimmäisen maalinsa uudessa seurassaan Richardson teki Boltonia vastaan 29. joulukuuta 2007.
Southern hound
Luonne ja käyttäytyminen
Rodulla oli herkkä hajuaisti ja syvä, pehmeä ääni. Sen heikkous oli kuitenkin hitaudessa.
Oleg Salenko
Venäjän maajoukkueessa Salenko pelasi kaikkiaan yhdeksän ottelua, joissa teki seitsemän maalia. Salenkon uran huippuhetki osui 1994 MM-kisoihin, missä hän voitti kuudella maalillaan maalikuninkuuden yhdessä Bulgarian Hristo Stoitškovin kanssa. Viisi maaleista syntyi ottelussa Kamerunia vastaan, mikä on yhä MM-kisojen yhden ottelun maaliennätys. Lisäksi hän pelasi urallaan yhden ottelun Ukrainan maajoukkueessa. Vuonna 1988 hän voitti Neuvostoliiton paidassa juniorien EM-kultaa. Salenko on itse sanonut, ettei hän ole venäläinen eikä ukrainalainen vaan neuvostoliittolainen.
Somersetinharrieri
Somersetinharrieri (Somerset Harrier) eli West Country Harrier on englantilainen koirarotu. Sillä ei ole FCI:n tunnustusta. Association of Masters of Harriers and Beagles -järjestön pitämissä kantakirjoissa on oma erillinen sektionsa somersetinharrierille, mikä tarkoittaa käytännössä sitä että järjestö luokittelee sen omaksi erilliseksi rodukseen.
Punakorvakilpikonna
Lisääntyminen
Punakorvakilpikonna munii kerralla 2–20 munaa.
Marokko
Kolonialismin jättämiä aluekiistoja
Marokko sai 1980-luvulla haltuunsa kaksi kolmasosaa Länsi-Saharasta, mutta Saharan demokraattisen arabitasavallan pakolaishallitus alkoi saada tunnustusta ulkomailta. Marokko alkoi 1980-luvulla myös rakentaa muuria sen ja sahrawien hallitsemien alueiden väliin. Vuodesta 1991 Länsi-Saharan alueella on vallinnut Yhdistyneiden kansakuntien valvoma aselepo, ja ratkaisua on pyritty löytämään kansanäänestyksestä, jollainen oli tarkoitus järjestää jo vuonna 1992. Frente Polisario ja Marokko eivät kuitenkaan ole päässeet yhteisymmärrykseen siitä, kenellä kansanäänestyksessä tulisi olla äänioikeus. Äänioikeutettujen tunnistamisprosessi lopetettiin vuonna 1999. Marokko hylkäsi vuonna 2003 Yhdistyneiden kansakuntien erikoislähettiläänä toimineen yhdysvaltalaisen James Bakerin laatiman rauhansuunnitelman.
2000-luku
30. tammikuuta 2017 Marokko liittyi takaisin Afrikan maiden yhteisjärjestöön Afrikan unioniin, josta se oli eronnut vuonna 1984 vastalauseena Länsi-Saharan hyväksymiselle jäseneksi. Myös Länsi-Sahara jatkaa jäsenenä.
Poliittinen järjestelmä
Marokko on perustuslaillinen monarkia, jossa on vaaleilla valittu kaksikamarinen parlamentti. Marokon kuninkaalla on laajat valtaoikeudet, hän nimittää vaalien jälkeen pääministerin ja tämän suosituksesta muut ministerit ja voi halutessaan myös erottaa nämä, hajottaa parlamentin ja kutsua uudet vaalit tai säätää asetuksia. Kuningas on asevoimien ylipäällikkö ja maansa uskonnollinen johtaja.
Vapauksien kehitys
Freedom Housen vuoden 2022 katsauksen mukaan Marokossa järjestetään säännöllisiä monipuoluevaaleja parlamentin ja paikallisviranomaisten valitsemiseksi. Vuoden 2011 uudistukset siirsivät osan hallinnosta monarkialta kansalliselle lainsäätäjälle. Siitä huolimatta kuningas Muhammed VI ja hänen palatsinsa säilyttivät täyden valta-aseman merkittävien muodollisten valtuuksien ja epävirallisten vaikutuslinjojen yhdistelmän avulla valtiossa ja yhteiskunnassa. Monet kansalaisvapaudet ovat käytännössä rajoitettuja.
Hallinnollinen jako
Marokko on jaettu 12 alueeseen: Tanger-Tetouan-Al Hoceima, Oriental, Fès-Meknès, Rabat-Salé-Kénitra, Béni Mellal-Khénifra, Casablanca-Settat, Marrakesh-Safi, Drâa-Tafilalet, Souss-Massa, Guelmim-Oued Noun, Laâyoune-Sakia El Hamra. Alueista kolme sijaitsee osin tai kokonaan Länsi-Saharassa. Alueet on jaettu edelleen provinsseihin ja prefektuureihin, joista ensin mainittuja on enemmän maaseudulla, jälkimmäisiä suurkaupunkialueilla.
Liikenne
Marokon tieverkosto on laaja, ja se liittää maan eri alueet toisiinsa. Siitomaa-aikana luotua verkostoa on ylläpidetty ja laajennettu itsenäisyyden aikana. Moottoritiet yhdistävät suurimpia kaupunkeja. Rautatieverkosto on Afrikan kattavimpia, ja se yhdistää kaikkia suurimpia kaupunkeja. Vuonna 2018 avattiin huippunopea TGV-juna Tangerista, Rabatin kautta Casablancaan. Junia operoi kansallinen ONCF, jolla on myös bussireittejä rautatieasemakaupungeista muualle maahan.
Urheilu
Marokko on osallistunut olympialaisiin vuodesta 1960. Se on osallistunut useimpiin kesäolympialaisiin 20–55 hengen joukkueella ja myös joihinkin talvikisoihin. Menestynein olympiaurheilija on 5 000 ja 1 500 metrin juoksija Hicham el-Guerrouj, joka on saavuttanut kaksi kultaa ja yhden hopean.
Huánuco
Kaupungin asukasluku on noin 170 000. Se sijaitsee 1890 metrin korkeudessa.
Minoksidiili
Topikaalisen minoksidiilin tuotenimet
Topikaalista minoksidiilia myydään monilla eri tuotenimillä. Alkuperäisen valmistajan Rogainea myydään nykyään tällä nimellä maailmanlaajuisesti (nimestä Regaine on luovuttu). Lääkepatentin umpeuduttua maailmalla on monia eri minoksidiilin valmistajia. Näiden tuotteiden valmistusaineet ja konsentraatiot vaihtelevat, jotkin valmistajat tarjoavat jopa 30 % konsentraatiota. Ei ole todisteita siitä, että suurempi konsentraatio vaikuttaisi tehokkaammin kuin alhaisempi. Alkuperäinen valmistaja kuitenkin julkisti uuden tuotteen, Rogaine Foam, jossa sidosaineena ei enää ole neste, vaan vaahto. Toistaiseksi tätä tuotetta ei ole myynnissä Suomessa.
Viitteitä populaarikulttuurissa
Minoksidiiliin on viittaus myös elokuvassa The Naked Gun 33⅓: The Final Insult. Muistelukohtauksessa fiktiivinen hahmo nimeltä Nordberg nähdään suuressa afro-kampauksessa. Kun kerronta palaa nykypäivään, toinen hahmo kysyy häneltä: "Etkös ollutkin yksi ensimmäisiä minoksidiilin testaajia?"
Ronald Atkins
Atkins liittyi työväenpuolueeseen taantuman aikana 1930-luvulla. Hän istui Yhdistyneen kuningaskunnan alahuoneen jäsenenä Preston North -vaalipiirin edustajana vuosina 1966–1970 ja 1974–1979. Atkins kannatti Campaign for Nuclear Disarmament -järjestöä ja vaikutti Vietnamin sodan vastaisissa mielenosoituksissa 1960-luvulla. Hän myös kampanjoi polyteknisen opiston (nykyään Keski-Lancashiren yliopisto ) Prestoniin perustamisen puolesta. Atkins istui Prestonin kaupunginvaltuutettuna yli 90-vuotiaaksi saakka. Myöhemmin hän tuki Jeremy Corbynia ja esimerkiksi piti tälle lämmittelypuheen elokuussa 2015 tämän käydessä Prestonissa. Satavuotispäivänsä yhteydessä (2016) Atkins kertoi harrastaneensa yhä aktiivisesti salonkitanssia. Kuollessaan 104-vuotiaana hän oli pitkäikäisin koskaan elänyt entinen parlamentin jäsen Yhdistyneessä kuningaskunnassa.
Aleksandr Nasonov
Nasonov esiintyi ensi vaiheessa Venäjän alle 17-vuotiaiden maajoukkueessa, mutta kahden passin miehenä hän siirtyi pelaamaan Kazakstanin maajoukkueessa syksystä 2010 lähtien. Kazakstanin joukkueessa hän on saavuttanut kolme MM-pronssia.
Aili Ikonen
Taustaa
Korpilahdelta kotoisin oleva Ikonen aloitti viuluopinnot viisivuotiaana. Lukioikäisenä hän innostui jazzmusiikista ja laulamisesta entistä enemmän. Vuonna 2004 hän valmistui Jyväskylän Suomalaisesta konservatoriosta pääaineenaan pop/jazz- laulu. Vuonna 2014 hän valmistui musiikin maisteriksi Sibelius-Akatemiasta pääaineinaan jazz ja kansanmusiikki.
Ura
Blosari Kustannus julkaisi vuonna 2021 Ikosen sävellyksistä ja sanoituksista koostuvan laulukirjan Aili Ikonen Songbook - Nuori vapaa nainen.
Vieraileva laulaja / muusikko:
Muumiperhe laulaa Ohoi (Tammi, 2021)
Rinneradio: Starrk (2012)
Timo Alakotila ja Johanna Juhola: Vapaassa tilassa (2007)
Nunnauuni
Viennin voimakkaan kasvun aika
2000-luvulla yrityksen kasvu jatkui. Sen liikevaihto oli suurimmillaan vuonna 2006. Samana vuonna tasavallan presidentti myönsi Nunnanlahden Uunille viennin kansainvälistymispalkinnon.
Margaret (Snowdonin kreivitär)
Prinsessa Margaret (Margaret Rose; 21. elokuuta 1930 – 9. helmikuuta 2002) oli Yhdistyneen kuningaskunnan kuninkaan Yrjö VI:n ja kuningatar (myöh. kuningataräiti) Elisabetin nuorempi tytär ja kuningatar Elisabet II:n sisar. Avioliiton kautta prinsessa Margaretilla oli myöhemmin myös Snowdonin kreivittären arvonimi.
Lapsuus
Prinsessa Margaret syntyi 21. elokuuta 1930 äitinsä sukulinnassa Skotlannissa. Hänen isänsä oli Yorkin herttua Albert, kuningas Yrjö V:n toiseksi vanhin poika, ja äitinsä Lady Elizabeth Bowes-Lyon, Strathmoren jaarlin tytär.
Peter Townsend
Vuonna 2004 julkistettujen papereiden mukaan prinsessa Margaret olisi kuitenkin voinut pitää arvonsa ja vuosirahansa, vaikka olisikin avioitunut Townsendin kanssa. Townsend itse on kertonut rakastaneensa Margaretia elämänsä loppuun saakka.
Avioliitto
6. toukokuuta 1960 prinsessa Margaret meni naimisiin valokuvaaja Antony Armstrong-Jonesin kanssa Westminster Abbeyssä. Prinsessan puolisosta tehtiin walesiläisten esi-isiensä kunniaksi Snowdonin jaarli. Margaretin virallinen arvonimi kuului siten Hänen Kuninkaallinen Korkeutensa Prinsessa Margaret, Snowdonin kreivitär.
Myöhemmät vaiheet
Prinsessa Margaretin myöhempää elämää varjostivat sairaudet ja vammautuminen. Hän oli tupakoinut varhaisesta teini-iästä lähtien jopa 60 savuketta päivässä. Vuonna 1985 häneltä poistettiin osa toista keuhkoa. Hän vähensi tupakointia 90-luvun aikana, mutta runsas alkoholinkäyttö jatkui. Hän sai lievän aivohalvauksen 1998, ja myöhemmin samana vuonna hän poltti jalkansa pahoin kaaduttuaan kylpyhuoneessaan. Tämä vaikeutti hänen liikkumistaan ja vei hänet osittain pyörätuoliin. Vuosina 2000 ja 2001 prinsessa sai uusia aivoinfarkteja. Margaretin viimeinen julkinen esiintyminen oli hänen setänsä lesken, prinsessa Alicen, Gloucesterin herttuattaren 100-vuotisjuhlissa joulukuussa 2001.
Jatkolampi
Jatkolampi on Pirkanmaalla Virroilla Killinkosken kylän lähellä sijaitseva lampi.
Maurice Merleau-Ponty
Elämä ja ura
Ensimmäisen julkaistun teoksensa Le Structure de Compartement Merleau-Ponty sai valmiiksi vuonna 1938, tosin se julkaistiin vasta vuonna 1942. Toimiessaan Ranskan miehityksen aikana vastarintaliikkeessä, Merleau-Ponty joutui uudestaan tekemisiin Sartren kanssa, ja he huomasivat jakavansa kiinnostuksen Husserliin ja Martin Heideggeriin. Sartre julkaisi pääteoksensa L’être et le néant vuonna 1943, jolloin Merleau-Ponty oli jo kirjoittamassa hahmopsykologian ja Husserlin tuohon aikaan julkaisemattomien käsikirjoitusten innoittamaa teostaan Phénoménologie de la Perception, jossa Merleau-Ponty samalla myös esittää arvostelua Sartren käsityksiä kohtaan. Teos julkaistiin vuonna 1945, ja tätä teosta voidaan pitää Merleau-Pontyn pääteoksena. Vaikka Merleau-Ponty myöhemmin kehitteli samoja teemoja eteenpäin ja osin arvosteli omia aiempia näkemyksiään, on kirja laajin ja kattavin Merleau-Pontyn ajattelua esittelevä teos.
Merleau-Ponty nimitettiin vuonna 1949 Sorbonnen yliopistoon lastenpsykologian ja pedagogiikan professoriksi, missä virassa toimiessaan hän piti luentosarjoja lasten kielellisestä ja kognitiivisesta kehityksestä, lasten suhteista aikuisten kanssa ja fenomenologian ja ihmistieteiden välisistä suhteista. Vuonna 1952 Merleau-Ponty nimitettiin Collège de Francen filosofian oppituolin haltijaksi.
Merleau-Pontyn ja Sartren välinen yhteistyö päättyi Korean sodan herättämiin erimielisyyksiin, ja samalla hän myös erosi Les Temps Modernes -lehden toimituskunnasta. Samana vuonna 1952 hänet nimitettiin Collège de Francen filosofian professoriksi, missä tehtävässään hän luennoi kehitellen Phénoménologie de la Perception -kirjan teemoja. Samalla Merleau-Ponty myös kirjoitti useita artikkeleita, joita yhdessä hänen luentojensa kanssa on myöhemmin julkaistu.
Ajattelun pääpiirteet
Merleau-Pontyn filosofian keskeisimpänä ongelmana on ihminen ja hänen suhteensa maailmaan. Kuten monen muunkin filosofin, myös Merleau-Pontyn keskeisenä lähtö- ja ongelmakohtana tähän tarkasteluun on René Descartes, jonka voidaan katsoa luoneen sen käsityksen minuudesta, joka länsimaisessa filosofiassa on hänen jälkeensä ollut vallalla. Descartesin kuuluisa ajattelen, siis olen -päättely on myös Merleau-Pontyn filosofiassa keskeinen, mutta Merleau-Pontyn erikoislaatu tulee ilmi siinä tavassa, jolla hän tätä ajatusta tulkitsee – korostaen ajattelun ensisijaisuuden sijaan havainnon ensisijaisuutta.
Merleau-Pontyn filosofia lähtee siis liikkeelle teesillä havainnon ensisijaisuudesta, paluulla havaintoihin. Havainnon tietoteoreettinen ensisijaisuus johtaa samalla myös ontologisiin johtopäätöksiin. Näiden ajatusten mukaan Descartes oli oikeassa todetessaan voivansa olla varma omasta ajattelustaan ja olemassaolostaan, mutta väärässä päätellessään tästä seuraavan ulkomaailman ja havaintojen epävarmuuden ja sielun ja ruumiin jyrkän eron. Merleau-Pontyn mukaan tietoisuus on aina havaintotietoisuutta, ja havainnot ovat aina välittömästi ja erittelemättä merkityksellisiä. Samalla teesi vetää hyvin yhteen kaksi edellä mainittua taustavoimaa: Husserlin fenomenologia selittää hyvin Merleau-Pontyn tarpeen keskittyä havaittuun, kun taas hahmopsykologia tuottaa perusteluita havainnon muodostumiselle ja lähtökohdan sen perustelemiselle, miten subjekti voi epäilyksestään huolimatta luottaa havaintoihinsa.
Husserlilaisesta fenomenologiasta ja psykologisen tutkimuksen tuloksista on myös muodostunut Merleau-Pontyn ajatus intentionaalisuudesta. Merleau-Pontylle intentionaalisuus ei ole sellainen älyllinen kokoava ”päätös”, kuin miksi sitä usein muissa yhteyksissä usein kuvataan. Ihmisen kaikki toiminta on intentionaalista, eikä intentionaalisuus rajoitu ainoastaan mentaalisiin toimintoihin, ihminen on intentionaalinen koko psykofyysisellä olemuksellaan. Ruumiillista intentionaalisuutta pidetäänkin usein Merleau-Pontyn filosofian tärkeimpänä antina.
Myöhäisfilosofia
Erittäin vaikeaselkoisessa myöhäisfilosofiassaan Merleau-Ponty pyrkii irti kaikista niistä kartesiolaisuuden rippeistä, joita hänen varhaisempaan filosofiaansa oli vielä jäänyt. Hän siirtyy puhumaan näköhavainnon sijasta kosketuksesta, ja siitä, kuinka ihminen havaitsevana oliona on ”yhteenkietoutuminen”, kiasma (Le Chiasme):
Teairra Marí
Teairra Maria Thomas (s. 2. joulukuuta 1987 Detroit, Michigan) on afroamerikkalainen R&B -artisti.
Ich hatt’ einen Kameraden
Käyttö
Laulu ”Ich hatt’ einen Kameraden” kuuluu keskeisenä osa Saksan liittotasavallan armeijan, Bundeswehrin, suruseremonioihin. Se soitetaan poikkeuksetta sotilashautajaisissa tai sotilaallisissa surujuhlissa. Laulua käytettiin samassa tarkoituksessa ja Saksan keisarikunnan armeijoissa, Weimarin tasavallan Reichswehrissä ja Kolmannen valtakunnan Wehrmachtissa. Myös Itävallan armeija käyttää laulua vastaavalla tavalla. Kyseessä on siis eräänlainen saksalainen vastinen suomalaiselle laululle ”Oi kallis Suomenmaa”. Laulu kuuluu myös harvinaiseen, Der kleine Zapfenstreich -nimiseen katselmukseen, jossa muistetaan kaatuneita sotilaita.
Metterinjärvi
Metterinjärvi on Pirkanmaalla Virroilla Killinkosken kylän lähellä sijaitseva järvi.
Cameron York
Maajoukkueura
York pelasi myös World U-17 Hockey Challengessa vuonna 2017, jolloin hän voitti kultaa.
BTR-40
BTR-40 oli Neuvostoliitossa suunniteltu ja valmistettu panssaroitu henkilönkuljetus- ja tiedusteluajoneuvo. BTR-40 suunniteltiin toisen maailmansodan jälkeen korvaamaan amerikkalainen M3-panssariauto ja neuvostoliittolainen BA-64-panssariauto. Sarjatuotanto jatkui vuodesta 1950 vuoteen 1960.
Ylikylä (Kempele)
Metsärinne
Metsärinne sijaitsee noin viisi kilometriä kunnan keskustaajamasta kaakkoon Ketolanperälle päin. Alueen rakentaminen aloitettiin 1980- ja 1990-luvun vaihteessa. Alueen rakennuskanta koostuu omakoti-, rivi- ja luhtitaloista. Metsärinteen maaperä on hiekkapohjaista mäntykangasta. 2010-luvulla aluetta on alettu laajentaa. Alueelta lähtee huonokuntoinen metsätie Mourunginjärvelle, jota tosin ei suositella ajoreittinä sen huonokuntoisuuden vuoksi.
Goliath 1100
Edessä on poikittainen lehtijousitus ja takana pitkittäiset lehtijouset. Polttoainemittarin lukema vaihtelee bensiinin määrän lisäksi auton pituuskaltevuuskulman mukaisesti, koska ympyränmuotoinen bensiinisäiliö on tavaratilan alla vararenkaan ympärillä.
Torpedovene Bditelnyi
Palvelus
Muutamia päiviä onnettomuuden jälkeen samalla paikalla tapahtui vielä toinenkin onnettomuus, jossa kaksi paikalle tullutta venäläistä kymmenmetristä puista miinanraivaajavenettä tuhoutui miehistöineen toisen veneistä ajettua miinaan. Saksan keisarikunnan laivaston sukellusvene SM UC58 oli laskenut kaikkiaan 18 miinaa Outoorin väylälle jo elokuussa 1917. Sodan jälkeen kesinä 1919 ja 1922 Helsingin Meripelastustoimi Oy nosti Bditelnyin hylystä aseistusta, koneenosia ja arvometallia. Hylky jäi sitten unohduksiin, kunnes porilaiset urheilusukeltajat löysivät sen uudelleen kesällä 1990.
Erotókritos
Erotókritos on ritarirunoelma eli romanttinen eeppinen runoelma, jonka kirjoittajana pidetään Vitséntzos Kornárosta noin vuonna 1600. Se edustaa niin kutsuttua kreetalaista renessanssia.
Historia
Kornároksen ensisijaisena mallina runoelmalleen on toiminut Pierre de la Cypèden ritariromaani Paris et Vienne, joka kirjoitettiin vuonna 1438 ja painettiin ensimmäisen kerran vuonna 1487. Kornáros tunsi sen todennäköisesti jonkun italiankielisen käännöksen kautta. Toissijainen lähde on Ludovico Arioston runoelma Raivoisa Roland (Orlando Furioso) vuodelta 1516/1532. Kreetalaisen kirjallisuuden puolelta runoelmassa on vaikutteita muun muassa Geórgios Chortátzisin näytelmästä Erofíli noin vuodelta 1600.
Sisältö
Runoelma on kirjoitettu Kreetan murteella käyttäen mantináda-parisäkeitä eli parittaisia 15-tavuisia loppusointuisia säkeitä. Runo käsittää vuoden 1980 kriittisessä editiossa runosäettä. Ainoassa säilyneessä käsikirjoituksessa säkeitä on, vuoden 1713 painoksessa ja ensimmäisessä vuoden 1915 kriittisessä editiossa. Runoelman juoni on jaettu viiteen osaan kuin aikansa teatterinäytelmä.
Scott Weiland
thumb|Scott Weiland vuonna 2009. Scott Richard Weiland (ent. Kline; 27. lokakuuta 1967 San José, Kalifornia – 3. joulukuuta 2015 Bloomington, Minnesota) oli yhdysvaltalainen muusikko, sanoittaja ja laulaja. Hän oli Stone Temple Pilots -yhtyeen laulaja. Yhtyeen pitäessä taukoa vuosina 2004–2008 hän oli Velvet Revolver -yhtyeen laulaja. Hänet erotettiin Velvet Revolverista keväällä 2008 huumeidenkäytön ja arvaamattoman lavakäyttäytymisen vuoksi. Weiland löydettiin kuolleena keikkabussistaan Minnesotassa 3. joulukuuta 2015. Kuolinsyyksi todettiin alkoholin sekä erilaisten huumeiden kuten kokaiinin ja ekstaasin yliannostus.
Kulkea sain sateenkaareni päähän
"Kulkea sain sateenkaareni päähän" -kappaletta ei ole julkaistu Koivuniemen studioalbumeilla. "Kas kas, niin niin" julkaistiin albumilla Sinulle vain vuonna 1978. Molemmat kappaleet julkaistiin kokoelma-albumilla Paulan parhaat (1979) ja "Kulkea sain sateenkaareni päähän" on valittu usealle myöhemmällekin kokoelmalle.
Viktor Juštšenko
Nuoruus
Vuonna 1976 Juštšenko valittiin Sumyn alueen edustajaksi Neuvostoliiton valtionpankkiin, jossa hän työskenteli vuoteen 1988 saakka. Myöhemmin hän sai johtavan viran maatalous- ja teollisuuspankissa Kiovassa, ja hän toimi pankin hallintoneuvoston ensimmäisenä varapuheenjohtajana vuoteen 1993 saakka.
Meidän Ukrainamme -ryhmän johtajana ja poliittinen muotokuva
Pääministerikautensa lopulla Juštšenkosta kehittyi karismaattinen poliittinen hahmo, ja hän nautti erityistä suosiota läntisen ja keskisen Ukrainan ukrainankielisen väestön keskuudessa. Vuosina 2001–2004 hänen suosionsa oli erinäisissä mittauksissa suurempi kuin istuvan presidentin Leonid Kutšman.
Ukrainan presidenttinä
Hallitus hajosi syyskuussa 2008 Tymošenkon ja Juštšenkon riitelyyn, minkä jälkeen Juštšenko ilmoitti 8. lokakuuta 2008 hajottavansa parlamentin uusia vaaleja varten. Presidentti syytti tuolloin parlamenttia vallankaappauksen juonimisesta. Päätös kuitenkin peruttiin myöhemmin. Huhtikuussa 2009 puolestaan parlamentti päätti pitää presidentinvaalit ennenaikaisesti jo saman vuoden lokakuussa. Myös tämä päätös kaatui, ja vaalit järjestettiin normaalisti tammikuussa 2010.